S-488/2017

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 5. september 2017, á hendur J-kk-þgf D-kk-þgf A-kk-þgf, kt. [...], Nýlendugötu 19a, Reykjavík,

I.

fyrir eftirtalin fíkniefnalagabrot:

1. Með því að hafa aðfaranótt þriðjudagsins 11. apríl 2017, í kjallaraíbúð að Rauðarárstíg 34 í Reykjavík, haft í vörslum 38,8 g af marijúana, sem lögregla lagði hald á við leit í húsnæðinu.

2. Með því að hafa föstudaginn 16. júní 2017, á tónleikasvæði Secret Solstice í Laugardal í Reykjavík, haft í vörslum 2,85 g af ecstacy og 19 stk. ecstacy töflur, sem lögregla lagði hald á við leit á ákærða.

Telst þetta varða við 2., sbr. 5. og 6. gr. laga nr. 65/1974 um ávana- og fíkniefni.

II.

Fyrir umferðarlagabrot, með því að hafa fimmtudaginn 11. maí 2017, ekið bifreiðinni VJ-268 ófær um að stjórna henni örugglega vegna áhrifa ávana- og fíkniefna (tetrahýdrókannabínólsýra mældist í þvagi) eftir Hringbraut í Reykjavík, þar sem lögregla stöðvaði aksturinn við Suðurgötu.

Telst þetta varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, greiðslu alls sakarkostnaðar og sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og til að sæta upptöku á 38,8 g af maríhúana og 2,85 g af ecstacy og 19 stk. ecstacy töflum skv. heimild í 6. mgr. 5. gr. laga nr. 65/1974.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í janúar 1992. Samkvæmt framlögðu sakavottorði, dagsettu 24. janúar 2017, var honum gert að sæta sektarrefsingu með lögreglustjórasátt, 16. apríl 2014 vegna ölvunaraksturs. Þá var honum gerð sekt, 4. maí 2015, meðal annars vegna aksturs undir áhrifum ávana- og fíkniefna.

Með hliðsjón af framangreindu, greiðri játningu ákærða sem og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 30 daga.

Með vísan til lagaákvæða í ákæru, einkum 3. mgr. 101. gr. umferðarlaga nr. 50/1987, er ákærði sviptur ökurétti ævilangt frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 38,8 g af maríhúana og 2,85 g af ecstacy og 19 stk. ecstacy töflur, sem lögregla lagði hald á við rannsókn málsins.

Ákærði greiði 87.014 krónur í sakarkostnað.

Af hálfu ákæruvaldsins flutti málið K-kk-nf Ó-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf D-kk-nf A-kk-nf, sæti fangelsi í 30 daga.

Ákærði er sviptur ökurétti ævilangt frá birtingu dómsins að telja.

Upptæk eru gerð til ríkissjóðs 38,8 g af maríhúana og 2,85 g af ecstacy og 19 stk. ecstacy töflur.

Ákærði greiði 87.014 krónur í sakarkostnað.

L-kvk-nf R-kvk-nf S-kvk-nf